
Kumykin kieli 


Kumykin kieli (kumykiksi KtyMyicb tm/t, qumuq til ) on 
kumykkien puhuma turkkilainen kieli. Sillä on 
virallinen asema Dagestanin tasavallassa Venäjällä. 


Levinneisyys ja puhujamäärä 


Kumykkia puhutaan lähinnä Dagestanissa. Sen 
ulkopuolella kumykkeja asuu Tsetsenian Gudermesin ja 
Groznyin piireissä, Pohjois-Ossetian Mozdokin 
piiris sä® sekä Turkissa, Iranissa ja Irakissa .® Vuoden 1989 väestönlaskennan mukaan kumykin puhujia oli 
Venäjällä 286 700 henkeä, joista 244 800 asui Dagestanissa, 9 400 Tsetseniassa ja 9 300 Pohjois- 
Ossetiassa.® Vuoden 2002 väestönlaskennan mukaan kumykkia puhui 458 100 henkeä,® joista 405 300 
Dagestanissa, 12 700 Pohjois-Ossetiassa ja 9 400 Tsetseniassa.® Lukuihin sisältyvät myös kymykkia 
toisena tai vieraana kielenä puhuvat. 

Vuonna 1989 Venäjän kymykeista 97,7 % puhui kumykkia äidinkielenään ja 0,2 % toisena kielenä.® 
Vuonna 2002 kymykkia osasi 96,8 % koko Venäjän® ja 99,1 % Dagestanin kumykeista. Kymykkia puhuu 
myös osa Dagestanin avaamista, dargeista , tsetseeneista, nogaista ym.® 

Kansallisuudeltaan kumykeista 90,9 % osaa venäjää® (76,5 % vuonna 1989).® Pieni osa kumykeista 
puhuu myös tsetseeniä, avaaria ja darg ia.® 

Vuoden 2010 väestönlaskennan mukaan Venäjällä on 426 200 kumykin puhujaa®. 

kumykki 

Omanimi Qumuq til 
Muu nimi Kumukki 

Tiedot 

Alue Dagestan 

Virallinen Dagestan 
kieli 

Puhujia 450 000 

Sija ei 100 suurimman joukossa 

Kirjaimisto kyrillinen, 

v:sta 2010 latinalainen 

Kielitieteellinen luokitus 
Kielikunta turkkilaiset kielet 
Kieliryhmä länsiturkkilaiset kielet 

Kielikoodit 

ISO 639-2 kum 

ISO 639-3 kum (http://www-01.sil.org/iso639-3/ 
documentation.asp?id=kum) 

Ohje 


Kymykki kuuluu turkkilaisten kielten luoteiseen eli kiptsakkilaiseen ryhmään. Sen lähimmät sukukielet ovat 
karatsai-balkaari ja karaiimi. Eräät piirteet yhdistävät sen oguusilaisen ryhmään. Kumykissa on havaittavissa 
myös dagestanilaisten naapurikielten vaikutusta. 










Kieli jakautuu eteläiseen ja pohjoiseen päämurteeseen. Eteläryhmään kuuluvat Kaitagin murre Kajakentin 
piirissä ja osassa Kaitagin piiriä sekä vuoriston reuna-alueen murre Karabudahkentin piirissä ja muutamassa 
Buinakskin piirin kylässä. Pohjoisryhmän muodostavat Buinakskin murre Buinakskin ja Kumtorkalan 
piireissä sekä Tarkin, Kjahulain, Alburikentin ja Leninkentin taajamissa, Hasavjurtin murre Hasavjurtin ja 
Babajurtin piireissä sekä Terekin murre Kizljarin piirissä, Tsetseniassa ja Pohjois-Ossetiassa. 
Vokaaliharmonia on täydellinen vain pohjoismurteissa. Etelämurteiden fonetiikkaan ja sanastoon on 
vaikuttanut dargin kieli/ 10 ] 

Kirjakieli 


Kumykeilla on pitkä kirjallinen perinne. 1500-luvulta aina 1800-luvun loppuun saakka'- 11 -' he käyttivät 
kirjakielenään yhteisturkkilaisen kirjakielen turkin pohjoiskaukasialaista varianttia, joka toimi samalla myös 
alueen muiden turkkilaisten ja kaukasialaisten kansojen yhteisenä kirjakielenä/ 12 ] 

Varsinainen kumykin kirjakieli syntyi 1800-luvun loppupuolella. Kirjakielen normit muotoutuivat Yirgi 
Qaza qin , Muhammed Osmanovin ja myöhempien kumykkikirjailijoiden teoksissa ja vakiintuivat lopullisesti 
1920-1930-luvuilla. Ensimmäinen kumykinkielinen kirja ilmestyi vuonna 1883. Kaikkiaan ennen 
vallankumousta julkaistiin 152 kumykinkielistä teosta. Aluksi käytettiin arabialaista kirjaimistoa, joka 
soveltui huonosti kumykin äänteiden ilmaisemiseen. Vuosina 1905-1909 ja 1920 laadittiin arabialaiseen 
kirjaimistoon perustuva ns. ”uusi adzam”, jotka käytettiin vuoteen 1928 saakka, jolloin siirryttiin 
latinalaiseen aakkostoon. Vuonna 1938 otettiin käyttöön nykyinen kyrillinen kirjaimisto, jossa venäjästä 
poikkeavia äänteitä ilmaistaan erilaisten kirjainyhdistelmien avulla/ 13 ] Kirjakielen normit perustuvat 
Buinakskin ja Hasavjurtin murteisiin/ 2 ] 

Kumykkiä käytetään opetuskielenä koulujen alaluokilla. Ylemmillä luokilla opetus tapahtuu venäjäksi ja 
kumykkia opiskellaan aineena. Kielellä julkaistaan oppikirjoja, kauno- ja lastenkirjallisuutta. Mahatskalassa 
ilmestyy sanomalehti Joldas ja maaseudulla 6 paikallislehteä. Lisäksi julkaistaan naistenlehteä Dagystanly 
qatyn, kirjallisuuslehteä Dosluq, lastenlehteä Qarciga ja islamilaista lehteä Assa/am' l4 '. Kieltä käytetään 
myös radiossa ja televisiossa. Mahatskalassa toimii kumykinkielinen ammattiteatteri/ 15 ] 

Nykytilanne 


Kumykin asema kieliyhteisön keskinäisen kanssakäymisen välineenä on vahva ja kirjakielen käyttöala 
melko laaja. Kieltä pidetään varsin elinvoimaisena eikä se toistaiseksi ole uhanalainen/ 16 ] 

Aiheesta muualla 

■ Kumukia - kumykin kieltä ja kulttuuria käsitteleviä aineistoja (http://www.kumukia.ru) 
(venäjäksi), (kymykiksi) 

■ Joldas-lehden sivusto (http://yoldash.etnosmi.ru) (kumykiksi) 

Turkkilaiset kielet 

azeri | baskiin | dolgaani | gagauzi | hakassi | haladzi | jakuutti | karaiimi | karakalpakki | karatsai-balkaari | kaskai 
| kazakki | krimintataari | kumykki | nogai | salaari | soori | tataari | tofa | tsuvassi | turkki | turkmeeni | tuva | 
uiguuri | uzbekki 


Noudettu kohteesta ”https://fi.wikipedia.org/w/index.php?title=Kumykin_kieli&oldid=14680642” 

